Teine kodanike komiteede liikumist kaudselt toetav tegur oli järjest tugevnev nõukogude armee vastane liikumine. 1989. aasta novembris alustas pidevat tegevust liikumine Genf-49, kes kutsus Eesti Vabariigi kodanikke üles tagastama sõjaväepileteid. Liikumine tugines 1949. aasta Genfi konventsioonile, mis ei luba okupeeritava maa kodanikke sundida teenima okupatsiooniarmees.